cyanic-selkie/wikianc huggingface dataset:
ლენტეხი
გეოგრაფია
მდებარეობს სვანეთის ქედის სამხრეთ კალთებზე, ცხენისწყლის შენაკადის მდინარე ლასკადურაზე, ზღვის დონიდან 760 მ, ქალაქ ქუთაისიდან 102 კმ-ის, თბილისიდან 323 კმ-ის დაშორებით. ლენტეხში ნოტიო ჰავაა, იცის ცივი ზამთარი და ხანგრძლივი, გრილი ზაფხული, საშუალო წლიური ტემპერატურაა 9,4 °C, იანვრისა -1,8 °C, ივლისის 20 °C. ნალექები 1240 მმ წელიწადში.
ისტორია
ლენტეხი წარმოადგენდა ქვემო სვანეთის ერთ-ერთ თემს. მასში შედიოდა სოფლები: ლენტეხი, ფაყი, ლექსურა, გულიდა. 1930 წელს გახდა რაიონული ცენტრი. 1953 წლამდე ეწოდებოდა ლექსურა. დაბის სტატუსი მიენიჭა 1969 წელს. საბჭოთა პერიოდში მოქმედებდა მეცხოველეობის მეურნეობა, სამკერვალო ფაბრიკა, კინოთეატრი, ტურბაზა.
დემოგრაფია
2014 წლის აღწერის მონაცემებით დაბაში ცხოვრობს 947 ადამიანი.
სქოლიო
კატეგორია:რაჭა-ლეჩხუმისა და ქვემო სვანეთის მხარის დაბები
ანდრის ნელსონსი
ანდრის ნელსონსი (Andris Nelsons, დ. 18 ნოემბერი, 1978) — ლატვიელი დირიჟორი. იგი ამჟამად არის ბოსტონის სიმფონიური ორკესტრისა და ლაიფციგის გევანდჰაუსის ორკესტრის (Gewandhauskapellmeister) მუსიკალური დირექტორი.
ადრეული ცხოვრება
ნელსონსი რიგაში, 1978 წელს დაიბადა. დედამისმა დააფუძნა პირველი ადრეული მუსიკის ანსამბლი, მამამისი კი იყო საგუნდო დირიჟორი, ჩელისტი და მასწავლებელი. ხუთი წლის ასაკში ანდრისი დედამისმა და მამინაცვალმა წაიყვანა რიხარდ ვაგნერის სპექტაკლზე „Tannhäuser“, რომელსაც ნელსონსი დიდ გამოცდილებად თვლის:
ახალგაზრდა ნელსონსი სწავლობდა პიანინოს და 12 წლის ასაკში ხელში აიღო საყვირი. ის ასევე მღეროდა ბას-ბარიტონს დედამისის ანსამბლში. ის ერთი ზაფხულის განმავლობაში სწავლობდა დარტინგტონის საერთაშორისო საზაფხულო სკოლაში. ის ასევე იყო ლატვიური ეროვნული ოპერის მესაყვირე.
აბუ-დაბი
აბუ-დაბი, აბუ-ზაბი (أبو ظبي — ირმის მამა) — არაბთა გაერთიანებული საამიროების დედაქალაქი და მოსახლეობის მხრივ ქვეყნის მეორე უდიდესი ქალაქი. აბუ-დაბის საამიროს ადმინისტრაციული ცენტრი. მდებარეობს T-ს ფორმის კუნძულზე, რომელიც სპარსეთის ყურეში, ცენტრალურ დასავლეთ სანაპიროსთან მდებარეობს. საკუთრივ ქალაქის მოსახლეობა 2012 წლის მონაცემებით 621 000 ადამიანს შეადგენს.
ანდრის ნელსონსი
დირიჟორის კარიერა
ნელსონსი დირიჟორობას სწავლობდა სანქტ-პეტერბურგში ალექსანდრე ტიტოვთან და მონაწილეობდა დირიჟორობის მასტერკლასების ჩატარების დროს ნეემე იარვისთან, რობერტო კარნევალესთან და იორმა პანულასთან. ნელსონსი საკუთარ მენტორად მარისს იანსონსს თვლის, რომელიც მას 2002 წლიდან ასწავლიდა.
აბუ-დაბი
დაარსდა 1761 წელს. მნიშვნელოვან ქალაქად იქცა 1958 წელს ნავთობის აღმოჩენის შემდეგ. აბუ-დაბიში განთავსებულია მნიშვნელოვანი დაწესებულებები და ფედერალური მთავრობა, ასევე წარმოადგენს არაბთა გაერთიანებული საამიროების მთავრობის ცენტრსა და ემირის ოჯახის განსათავსებელ ქალაქს, რომლის წარმომადგენელიცაა ქვეყნის პრეზიდენტი. აბუ-დაბი ზრდასთან ერთად კოსმოპოლიტურ მეტროპოლისად იქცა. სწრაფმა განვითარებამ და ურბანიზაციამ ასევე მოსახლეობის საშუალო შემოსავლების შედარებით მაღალმა დონემ აბუ-დაბი მსხვილ და სასურველ მეტროპოლისად გარდაქმნა. დღესიათვის ქალაქი ქვეყნის პოლიტიკური და სამრეწველო საქმიანობების ცენტრი, ასევე მთავარი კულტურული და კომერციული ცენტრია, რის გამოც იგი დედაქალაქის პოზიციას ფლობს. 2008 წელს, აბუ-დაბი არაბთა გაერთიანებული საამიროების მთლიანი მშპ-ის 56,7%-ს აწარმოებდა.
ანდრის ნელსონსი
დირიჟორის კარიერა
2003 წელს ნელსონსი გახდა ლატვიის ეროვნული ოპერის მთავარი დირიჟორი. ეს ადგილი მან 2007 წელს დატოვა. 2006 წელს ნელსონსი ჰერფორდში ფილარმონიის მთავარი დირიჟორი გახდა 2008-2009 წლების სეზონამდე. 2009 წელს მან პირველად იდირიჟორა მეტროპოლიტენის ოპერის თეატრში. 2010 წელს ნელსონს ქონდა დებიუტი ბეირუთის ფესტივალზე, სადაც გახსნის ცერემონიაზე ვაგნერის ნაწარმოები იდირიჟორა.
აბუ-დაბი
აბუ-დაბიში ფუნქციონირებს მნიშვნელოვანი ფინანსური ინსტიტუციები, მრავალი კომპანიისა და მულტინაციონალური კორპორაციების სათავო ოფისები. აბუ-დაბი, როგორც ნავთობის ერთ-ერთმა უდიდესმა მწარმოებელმა მსოფლიოში, ბოლო დროს აქტიურად დაიწყო ეკონომიკის დივრესიფიცირება ფინანსურ სექტორსა და ტურიზმში ინვესტირების გზით.
ანდრის ნელსონსი
პირადი ცხოვრება
ნელსონსი უწინ დაქორწინებული იყო ლატვიელ სოპრანო კრისტინე იპოლაისზე. ისინი ერთმანეთს შეხვდნენ მაშინ როცა ანდრის ნელსონსი ლატვიის ოპერაში იყო, რომლის წევრებშიც იწერებოდა კრისტინეც. მოგვიანებით ის სოლო მომღერალი გახდა. წყვილი დაქორწინდა 2011 წელს. იმავე წლის 28 დეკემბერს მათი ქალიშვილი, ადრიანა ანა დაიბადა. წყვილი დაშორდა 2018 წელს, 27 მარტს. ნელსონსი ხელმეორედ დაქორწინდა 2019 წლის აპრილში ალისე ჰეიდლერზე.
აბუ-დაბი
დემოგრაფია
საამირო მოიცავს 67 341 კმ2-ს, არაბეთის გაერთიანებული სამეფოს თითქმის 87%-ს, მოსახლეობის სიმჭიდროვე 21,73/კმ2-ს შეადგენს, რაც მას ყველაზე დიდ საამიროდ აქცევს არაბეთის გაერთიანებულ საამიროებში. აბუ-დაბი მსოფლიოს 67-ე ყველაზე ძვირადღირებულ ქალაქს წარმოადგენს, ხოლო სიდიდით მეორე ადგილს იკავებს რეგიონში დუბაიის შემდეგ.
2014 წლის მონაცემებით, საამიროში მცხოვრები 2 650 000 ადამიანიდან 477 000 იყო არაბეთის გაერთიანებული საამიროს მოქალაქე. ანუ მოსახლეობის დაახლოებით 80% იყო უცხოეთიდან ჩამოსული. საამიროში საშუალო ასაკი დაახლოებით 30 წელი იყო. შობადობა, 2005 წლისთვის, შეადგენდა 13,6%-ს, ხოლო სიკვდილიანობის მაჩვენებელი დაახლოებით 2%-ს.
UAE-ს დროებითი კონსტიტუციის მე-7 მუხლის თანახმად არაბეთის გაერთიანებულ საამიროებში ოფიციალური სახელმწიფო რელიგია ისლამია. აბუ-დაბის მკვიდრი მოსახლეობის უმეტესი ნაწილი არის ნეპალის, ინდოეთის, პაკისტანის, ერიტრეას, ეთიოპიის, სომალის, ბანგლადეშის, შრი-ლანკის, ფილიპინების, გაერთიანებული სამეფოსა და სხვადასხვა არაბული ქვეყნების წარმომადგენლები. ამ ემიგრანტთა ნაწილი ქვეყანაში მრავალი ათეული წლის განმავლობაში ცხოვრობდა, რომელთაგანაც ძალიან მცირე რიცხვმა მიიღო ქვეყნის მოქალაქეობა.
გეოგრაფია
ქალაქი აბუ-დაბი არაბეთის ნახევარკუნძულის სამხრეთ-აღმოსავლეთ ნაწილში მდებარეობს, სპარსეთის ყურის მახლობლად. ის მდებარეობს მატერიკზე 250 მეტრით დაბლა. შეიხ ზაიდის ხიდი, რომელიც ზაჰა ჰადიდმა დააპროექტა, გაიხსნა 2010 წლის ბოლოს. კუნძული აბუ-დაბი ასევე უკავშირდება საადიატის კუნძულს ხუთი საავტომობილო ხიდით. ალ-მაფრაქის ხიდი აკავშირებს ქალაქ რეემის კუნძულთან, ხიდის მშენებლობა 2011 წლის დასაწყისში დასრულდა. ხიდი არის ძალიან განიერი, მასზე განთავსებული საავტომობილო გზა 27 ხაზისგან შედგება, რაც საშუალებას აძლევს საათში დაახლოებით 25 000 ავტომობილს, რომ თავისუფლად გადაადგილდეს.
აბუ-დაბის უმეტესი ნაწილი კუნძულზე მდებარეობს, მაგრამ მას მრავალი გარეუბანი აქვს, მაგალითად, ხალიფას ქალაქი.
ჰავა
აბუ დაბის აქვს უდაბნოს ცხელი ჰავა (კიოპენის კლიმატის კლასიფიკაციის მიხედვით - BWh). მთელი წლის განმავლობაში მზიანი დღეები და უღრუბლო, მოწმენდილი ცაა. თვეები ივნისიდან სექტემბრის ჩათვლით, ძირითადად, ძალიან ცხელი და ნოტიოა, მაქსიმალური ტემპერატურა კი საშუალოდ 41 °C-ზე მაღალია. ამ პერიოდის განმავლობაში, ქვიშაქვების მტვერი ჰაერში იბნევა, ზოგიერთ შემთხვევაში კი ეს ხილვადობას რამდენიმე მეტრამდე ამცირებს.
უფრო დაბალი ტემპერატურაა ნოემბრიდან მარტამდე. ამ პერიოდში აგრეთვე გვხვდება ნისლი და ზოგჯერ რამდენიმედღიანი წვიმა. საშუალოდ, იანვარი წლის ყველაზე ცივი თვეა, აგვისტო კი ყველაზე ცხელი. ჩრდილოეთი ტროპიკი გადის არაბთა გაერთიანებულ საამიროებზე. ქვეყნის სამხრეთ ნაწილი კი ტროპიკებშია მოხვედრილი.
საზოგადოებრივი ტრანსპორტი
აბუ დაბის საზოგადოებრივ ტრანსპორტში შედის ავტობუსი, ტაქსი, ბორანი და ჰიდროპლანი. ტაქსი მარტივად საცნობია, ვინაიდან მათ დამახასიათებელი ფერი აქვთ, ძირითადად ვერცხლისფერი ან თეთრი ფერი.
პირველად ქალაქში ავტობუსის სერვისში ამოქმედდა 1969 წელს, მაგრამ ეს ყველაფერი ძალიან არაფორმალური იყო. შემდგომში ავტობუსების მომსახურება სტაბილურად გაფართოვდა და 2008 წლის ბოლოსთვის 230 ავტობუსს მოიცავდა. 2009 წელს ტრანსპორტის დეპარტამენტი გეგმავს, რომ ქალაქში 21 ავტობუსის მარშრუტი იყოს, რომელშიც 820 ავტობუსი ჩაეთვება. 2010 წლისთვის სულ დაგეგმილია 1 360 ავტობუსის ფუნქციონირება. 2030 წელს მოსალოდნელია საზოგადოებრივი ტრანსპორტის გაფართოება. გეგმის თანახმად მეტროს ხაზის მანძილი 130 კილომეტრით უნდა გაიზარდოს, ხოლო ტრამვაის 340 კმ-ით.
წყლის ტრანსპორტი
საამიროს აქვს მრავალი ნავსადგური. ერთ-ერთი არის „ზაიდის პორტი“. დანარჩენი არის „მუფაფას პორტი“ და „ხალიფას პორტი“, რომლებიც გაიხსნა 2012 წელს. ეს ნავსადგურები „აბუ-დაბის პორტების კომპანიის“ მიერ იმართება, რომელიც აგრეთვე მართავს აბუ-დაბის ტერმინალებს. ბორანების გარკვეული რაოდენობა იმართება საამიროების მთავრობის მიერ.
ეკონომიკა
არაბეთის გაერთიანებულ საემიროებში არსებული ნახშირწყალბადების დიდი რაოდენობა მას მსოფლიოში ერთ სულ მოსახლეზე მშპ-ს ერთ-ერთ ყველაზე მაღალ მაჩვენებელს ანიჭებს. აბუ-დაბი ფლობს ამ რესურსების უმეტესი ნაწილს - ნავთობის 95%-სა და ბუნებრივი აირის 92%-ს. რაც ნიშნავს, რომ აბუ-დაბი ფლობს მსოფლიოში ჩვენთვის ნაცნობი ნავთობის რეზერვების 9%-სა (98,2 მილიარდი ბარელი) და მსოფლიოს ბუნებრივი აირის თითქმის 5%-ს (5,8 მილიარდი კუბური მეტრი ან 200 მილიარდი კუბური ფუტი). 2010 წელს არაბეთის გაერთიანებულ საემიროებში ნავთობპროდუქტების წარმოება დაახლოებით 2,3 მილიონ ბარელს შედგენდა (BPD), და მიმდინარეობს პროექტები, რომელიც გაზრდის წარმოებას 3 მილიონამდე. ბოლო წლების განმავლობაში, ყურადღება გამახვილდა ბუნებრივ აირზე. გაზის მოპოვება არ არის მარტივი პროცესი, ხოლო აქ არსებული გაზი მდიდარია წყალბადის სულფიდით და ეს მახასიათებელი გაზის დამუშავების პროცესს საკმაოდ აძვირებს.
ქალაქში 1 ტრილიონ დოლარზე მეტი ინვესტიციაა ჩადებული. 2010 წელს მშპ-ს მაჩვენებელმა ერთ სულ მოსახლეზე 49 600 აშშ დოლარს მიაღწია, რაც მსოფლიოში მეცხრე ადგილს ნიშნავს. არაბეთის გაერთიანებულ საემიროებს აქვთ სწრაფად მზარდი ეკონომიკა. 2006 წელს ერთ სულ მოსახლეზე შემოსავალი გაიზარდა 9% -ით, რაც მშპ-ს მაჩვენებელს ერთ პირზე 49 700-მდე ზრდიდა. აბუ-დაბის სუვერენული სიმდიდრის ფონდი, აბუ-დაბის საინვესტიციო ორგანო (ADIA), ამჟამად შეფასებულია 875 მილიარდ აშშ დოლარად, იგი არის მსოფლიოში ყველაზე მაღალბიუჯეტიანი სუვერენული ფონდი მთლიანი აქტივების ღირებულების თვალსაზრისით. აბუ-დაბის მთავრობა ცდილობს გააფართოვოს შემოსავლები ნავთობისა და გაზის წარმოებიდან და ასევე ტურიზმიდან. 2009 წელს აბუ-დაბის საერთაშორისო აეროპორტში მგზავრთა რაოდენობა 30%-ით გაიზარდა.
ქალაქის დაგეგმარება
1970-იან წლებში დაგეგმილი იყო, რომ სავარაუდოდ, მოსახლეობის მაქსიმალური რაოდენობა 600 000 იქნებოდა. მოსახლეობის სიმჭიდროვე მაქსიმალურია კუნძულის ყველაზე ჩრდილოეთ ნაწილში. ამ ეტაპზე მთავარ ქუჩებზე მდებარეობს დიდი რაოდენობით 20-დან 30-სართულამდე სიმაღლის შენობა. ეს ნაგებობები მართკუთხა ფორმისაა, ხოლო შენობების შიდა ტერიტორიაზე არის ჩვეულებრივი გზები, ორსართულიანი ვილები ან ექვს სართულიანი ნაგებობები.
ამ დაგეგმარების გამო, ქალაქი თანამედროვე ტიპისაა, აქ განთავსებულია მრავალსართულიანი ოფისები, საცხოვრებელი შენობები, დიდი ბულვარები და მაღაზიები. ძირითადი სამუშაო ადგილებია: „კორნიჩი“, „აეროპორტის გზა“, „შეიხ ზაიდის ქუჩა“, „ჰამდანის ქუჩა“ და „ხალიფას ქუჩა“. აბუ დაბი რეგიონში ცნობილია თავისი გამწვანებული გარემოთი, ყოფილი უდაბნოს ზონების მაგივრად, დღეს მათ ადგილზე მრავალ პარკსა და ბაღს ვხვდებით. შიდა საქალაქო გზებისა და ძირითადი გზების პროექტირება საკმაოდ ორგანიზებულია.
ზოგადად, ფოსტა იგზავნება მხოლოდ საფოსტო ოფისში, ამასთან, კომერციული ორგანიზაციებისთვის ადგილზე მიწოდება ხდება. ქალაქში უამრავი პარკია. შესვლა ჩვეულებრივ უფასოა ბავშვებისთვის, თუმცა, უფროსები შესვლისთვის დაწესებულ თანხას ხშირად იხდიან. კორნიჩი, ქალაქის ზღვის სანაპირო, სიგრძით დაახლოებით 10 კილომეტრია.
2007 წელს შეიქმნა „აბუ-დაბის ურბანული დაგეგმარების საბჭო“ (UPC), რომელიც წარმოადგენს სააგენტოს, რომელსაც ეკისრება პასუხისმგებლობა აბუ-დაბის ურბანულ მომავალსა და ვიზუალურ დაგეგმარებაზე.
განათლება
აბუ-დაბიში მდებარეობს, როგორც საერთაშორისო, ასევე ადგილობრივი კერძო სკოლები და უნივერსიტეტები. ემირატის ყველა სკოლა ექვემდებარება აბუ-დაბის განათლების საბჭოს უფლებამოსილებას. ეს ორგანიზაცია ზედამხედველობს და მართავს საჯარო სკოლებს. 2009 წლიდან საბჭომ მოიყვანა ათასობით ინგლისურ ენაზე მოსაუბრე ლიცენზირებული პედაგოგი, რომლებიც ინგლისურენოვანი ქვეყნებიდან იყვნენ.
2008 წელს აბუ-დაბის სკოლებში დაიწყო ჯიუჯიცუს პროგრამა. იგი ჩაეშვა 14 სკოლაში, მე-6 და მე–7 კლასის მოსწავლეებისთვის და მას შემდეგ გაფართოვდა და შევიდა 42 სახელმწიფო სკოლაში; 81 ბრაზილიელი მწვრთნელი მოიწვიეს სპეციალურად ამ გაკვეთილებისათვის.
კინო და მედია
2010 წლიდან აბუ-დაბი გახდა ჰოლივუდისა და ბოლივუდის ფილმების გადაღების ერთ-ერთი მთავარი ადგილი. აბუ-დაბიში გადაღებულია მრავალი ფილმი, მათ შორის: სამეფო, სექსი დიდ ქალაქში 2, ფორსაჟი 7, ვარსკვლავური ომები: ძალის გამოღვიძება, ომის მანქანა და სხვა.
სქოლიო
კატეგორია:არაბთა გაერთიანებული საამიროების ქალაქები კატეგორია:აზიის დედაქალაქები * კატეგორია:საპორტო ქალაქები არაბეთის ნახევარკუნძულზე კატეგორია:აბუ-დაბის საამიროს დასახლებული პუნქტები
ძველით ახალი წელი
ძველით ახალი წელი (ბელარ. Стары Новы год, Παλιά νέο έτος, სერბ. Српска Нова година ან Srpska Nova godina, Старый Новый год, Старий Новий рік, Հին Նոր Տարի, მაკედ. და ბულგ. Стара Нова година, რუმინ. Anul Nou pe rit vechi) — ტრადიციული დღესასწაული, რომლითაც სხვადასხვა ქვეყანაში აღნიშნავენ იულიუსის კალენდრის 1-ლ იანვარს, ახალ წელს. XX და XXI საუკუნეებში ძველით ახალი წელი გრიგორიანული კალენდრის 14 იანვარზე მოდის, ახალი წლიდან 13 დღეში. როგორც წესი, ძველით ახალ წელს, არც ერთი სახელმწიფო არ ცნობს ქვეყნის ოფიციალურ დღესასწაულად.
რუსეთში
მიუხედავად იმისა, რომ რუსეთის საბჭოთა ფედერაციული სოციალისტური რესპუბლიკა 1918 წელს ოფიციალურად გადავიდა გრიგორიანულ კალენდარზე, რუსული მართლმადიდებლური ეკლესია მას შემდეგ კვლავ იულიუსის კალენდრით სარგებლობს. ახალი წელი აღინიშნება ორივე კალენდრით.
იულიუსის კალენდრის ახალი წელი რუსეთში დღემდე არაოფიციალურია და რუსები ახალ წელს ორჯერ, 1-ელ და 14 იანვარს აღნიშნავენ.
სერბეთში
ყველაზე ხშირად სერბეთში ამ დღესასწაულს სერბულ ახალ წელს უწოდებენ (Српска Нова година/Srpska Nova godina).
სერბეთის მართლმადიდებელი ეკლესია თავის დღესასწაულებს კვლავ იულიუსის კალენდრით აღნიშნავს.
მოსახლეობის ნაწილი ძველით ახალ წელს ისევე აღნიშნავს, როგორც 1 იანვარს. ბელგრადში, პარლამენტისა და მერიის შენობის წინ ეწყობა კონცერტი. სერბეთის მართლმადიდებელი ეკლესიის ორგანიზებით წმინდა საბას საკათედრო ტაძრიდან უშვებენ ფოიერვერკს, სადაც უამრავი ადამიანია შეკრებილი. ასეთივე ღონისძიებები ეწყობა სხვა ქალაქებშიც.
მაკედონიაში
ძველით ახალ წელს ასევე აღნიშნავენ მსოფლიოს სხვადასხვა ქვეყნებში მცხოვრები მაკედონელები, ძირითადად ავსტრალიაში, კანადასა და აშშ-ში.
სხვა ქვეყნებში
ძველით ახალი წლის ტრადიცია შემონახულია ასევე სომხეთში, ბელარუსში, ბოსნია-ჰერცეგოვინაში, საქართველოში, ყაზახეთში, ჩერნოგორიაში, მოლდოვაში, უკრაინაში, უელსსა და შვეიცარიაში. XX საუკუნის პირველ ნახევარში შოტლანდიელი გელების ნაწილი კვლავ აღნიშნავდა ამ დღესასწაულს.
რესურსები ინტერნეტში
კატეგორია:ახალი წელი კატეგორია:დღესასწაულები
რაჩია ნერსესიანი
მინი რაჩია ნერსესის ძე ნერსესიანი (დ. 24 ნოემბერი [ძვ. სტ. 12 ნოემბერი], 1895, ნიკამედია, ახლანდელი იზმითი, თურქეთი — გ. 6 ნოემბერი, 1961, ერევანი) —  სომეხი მსახიობი. სსრკ სახალხო არტისტი (1956).
1915 წლიდან მონაწილეობდა სომხეთის დრამატულ დასების სპექტაკლებში, თურქეთში. 1923 წლიდან ერევნის გ. სუნდუკიანის სახელობის სომხური დრამის თეატრის წამყვანი მსახიობი იყო. წარმატებით ასრულებდა ტრაგიკულ, სახასიათო და გროტესკულ როლებს: მაკბეთი, ფალსტაფი, ოტელო (შექსპირის „მაკბეთი“, „უინძორელი მხიარული ქალები“, „ოტელო“), პეპო (სუნდუკიანის „პეპო“) და სხვა. 1920 წლიდან მოღვაწეობდა კინოში. შეასრულა როლები: პეპო („პეპო“, 1935), აკოფიანი („ზანგეზური“, 1938; II ხარისხის სტალინური პრემია, 1941) და სხვა. დაჯილდოებულია ლენინის ორდენით, „საპატიო ნიშნის“ ორდენითა და მედლებით.
ლიტერატურა
კატეგორია:სომეხი მსახიობები კატეგორია:დაბადებული 24 ნოემბერი კატეგორია:დაბადებული 1895 კატეგორია:გარდაცვლილი 6 ნოემბერი კატეგორია:გარდაცვლილი 1961 კატეგორია:ლენინის ორდენის კავალრები კატეგორია:საპატიო ნიშნის ორდენის კავალრები კატეგორია:კომიტასის პანთეონში დაკრძალულები კატეგორია:სსრკ-ის სახალხო არტისტები კატეგორია:სტალინური პრემიის ლაურეატები
ბენის დეპარტამენტი
ბენი (Beni) — დეპარტამენტი ჩრდილოეთ ბოლივიაში. ადმინისტრაციული ცენტრია ქალაქი ტრინიდადი. ფართობი 213,564 ათასი კვ. კმ. ქვეყანაში სიდიდით მეორე დეპარტამენტი, სანტა-კრუსის შემდეგ. იგი შეიქმნა 1842 წლის 18 ნოემბერს. მისი დედაქალაქია ტრინიდადი.
ბენის პროვინციები
ბენის დეპარტამენტი დაყოფილია 8 პროვინციად, ეს პროვინციები იყოფა 19 მუნიციპალიტეტად ხოლო მუნიციპალიტეტები, თავის მხრივ, იყოფა 48 კანტონად.
!პროვინცია !მოსახლეობა !ფართობი (კმ²) !დედაქალაქი !რუკა
რესურსები ინტერნეტში
კატეგორია:ბოლივიის დეპარტამენტები
ძვ. წ. 249
გარდაიცვალნენ
*
ბეჭდების მბრძანებელი: მეფის დაბრუნება
ბრძოლა გონდორისათვის და არაგორნი
ფილმის დასაწყისში ნაჩვენებია სმეაგოლის მიერ დეაგოლის მკვლელობა, ბეჭდის მითვისების ამბავი და ის, თუ როგორ იქცა სმეაგოლი გოლუმად.
არაგორნი, ლეგოლასი, განდალფი, თეოდენი და სხვები იზენგარდის ნანგრევებზე ხვდებიან პიპინსა და მერის. ენტების მიერ დანგრეული იზენგარდის მიდამოებში ისინი პოულობენ პალანტირს. ღამით პიპინი მასში იხედება და ხედავს თეთრ ხეს. ამით განდალფი მიხვდება, რომ საურონი აპირებს იერიშის მიტანას მინას ტირითზე. პიპინთან ერთად იგი მინას ტირითში ეწვევა მოურავ დენეთორს, რომელიც დაღუპული ბორომირის მამაა. შვილის სიკვდილით დამწუხრებული მმართველის წინაშე პიპინი აცხადებს, რომ მზად არის სიცოცხლის ბოლომდე ემსახუროს, ვინაიდან მისი შვილი სწორედ მისი და მერის დაცვისას მოკლეს. განდალფი აფრთხილებს დენეთორს, რომ საურონი აპირებს მინას ტირითის აღებას და სთავაზობს როჰანის ძალების შემოერთებას. დენეთორი უბრძანებს უმცროს ვაჟ ფარამირს, უხელმძღვანელოს ოსგილიათის ციხესიმაგრის დაცვას.
მინას ტირითში პიპინი ანთებს შუქურას, რითაც ედორასი მიიღებს სიგნალს. როჰირიმები მიემართებიან დუნჰაროუსკენ, რათა გონდორის ჯარს შემოუერთდნენ. მაგრამ მათი ძალები მწირია. მოულოდნელად მოდის ელრონდი, რომელიც ეუბნება არაგორნს, რომ არუენი კვდება და მისი ბედი მხოლოდ ბეჭდის ბედს უკავშირდება. იგი გადასცემს არაგორნს გადაჭედილ ხმალ ანდურილს. ამ ხმლით არაგორნი, გიმლი და ლეგოლასი მიემართებიან მკვდართა ბილიკზე, სადაც უნდა შეხვდნენ ფიცის გამტეხთა ურიცხვ ჯარს - ერთ დროს ისილდურის წინაშე შეფიცულებს, რომლებმაც დაპირება არ შეასრულეს და სულების სახით დაეხეტებიან. მხოლოდ ისილდურის მემკვიდრეს შეუძლია მათი დათანხმება და ასეთია არაგორნი. სამეული, მკვდართა დახმარებით, აჩერებს და იპყრობს საურონის დასახმარებლად მოსულ უმბარელ მეკობრეთა ფლოტს. მეფე თეოდენი ამასობაში მიემართება საბრძოლო ველზე და არც იცის, რომ მასთან ერთად ასევე არიან გადაცმული ეოვინი და მერი.
გონდორის ალყის დროს ორკებს წინ მიუძღვებიან ანგმარის გრძნეული მეფე (მთავარი ნაზგული) და გოთმოგი. განდალფი გონდორელებს ხელმძღვანელობს. კატაპულტების დახმარებით ორკები ანგრევენ ქალაქის კედლებს. მიმდინარეობს ბრძოლა. ქალაქის კარი დანგრეულია და მასში ორკები შედიან. ამასობაში სასოწარკვეთილი დენეთორი აპირებს დაჭრილი ფარამირის (რომელიც მას მოკლული ჰგონია) და საკუთარი თავის აკლდამაში დაწვას. განდალფი ასწრებს გონს მოსული ფარამირის გადარჩენას, მაგრამ დენეთორი იღუპება.
საურონის ჯარებს უერთდებიან მუმაკებზე ამხედრებული ჰარადრიმებიც. ეომერი მათ მეთაურს კლავს. გრძნეული მეფე ამასობაში სასიკვდილოდ დაჭრის თეოდენს. ეოვინი, მერის დახმარებით, ანადგურებს ნაზგულს. ამის შემდეგ საბრძოლო ველზე ჩნდებიან არაგორნი და მისი მეგობრები, მკვდართა ურიცხვ ჯართან ერთად, რომელიც ანადგურებს საურონის ძალებს. ასე სრულდება ბრძოლა პელენორის მინდვრებზე.
განდალფი ხვდება, რომ კირით უნგოლთან და ბედისწერის მთასთან 10.000 ორკიანი ჯარი ფროდოს მოგზაურობაში ხელს შეუშლის. ბრძოლაში გადარჩენილი ყველა ადამიანი არაგორნის მეთაურობით გადაყვანილია მორდორის კარიბჭესთან. იწყება გადამწყვეტი ბრძოლა, თუმცა ბეჭდის განადგურება მოვლენებს კიდევ უფრო აჩქარებს.
ფროდო და სემი, გოლუმის მეგზურობით, მიემართებიან მინას მორგულისკენ. სემი შემთხვევით მოისმენს გოლუმისგან (რომელიც საკუთარ თავს ესაუბრება), რომ იგი აპირებს ბეჭდის მითვისებას და ჰობიტების მოკვლას. ფროდო მას არ უჯერებს. გოლუმი იყენებს ამ ფაქტს, რათა ფროდო და სემი ერთმანეთს დაუპირისპიროს.
კირით უნგოლზე გადასვლა იწყება გიგანტური კიბით. ამ დროს მორგულს ტოვებენ საურონის ჯარები ნაზგულთა მეთაურობით. სანამ ჰობიტებს სძინავთ, გოლუმი იპარავს ლემბასის უკანასკნელ ნარჩენებს და გადაყრის მათ, ხოლო რამდენიმე ნამცეცს დააყრის სემს. შემდეგ იგი დაარწმუნებს ფროდოს, რომ სემმა შეჭამა უკანასკნელი ნამცეცები. დაღლილ და გონებადაბნელებულ ფროდოს ეჩვენება, რომ სემი ბეჭდის მითვისებას აპირებს და მეგობარს მოსთხოვს, უკან დაბრუნდეს და გზას გოლუმთან ერთად განაგრძობს. თუმცა კიბის ძირამდე ჩასული გულგატეხილი სემი ამჩნევს ლემბასის ნამცეცებს და კიდევ ერთხელ დარწმუნდება გოლუმის მზაკვრობაში.
გოლუმი ფროდოს შეიყვანს ბაბაჭუას, გიგანტური ობობის ბუნაგში, სადაც ტოვებს მას, იმ იმედით, რომ შემდეგ ბეჭედს წაართმევს. ობობა ფროდოს ნესტარით აბრუებს, მაგრამ უეცრად ჩნდება სემი, რომელიც გალადრიელის ფიალით და ფროდოს ხმლით ობობას ებრძვის. იგი მას ღრმა ჭრილობით გაისტუმრებს, შემდეგ კი, ესმის რა მოახლოებულ ორკთა ხმები, თავის ბატონს ხსნის ბეჭედს. ფროდო მიჰყავთ იქვე მდებარე კოშკში.
ფროდო გონს მოდის. იგი მინას ტირითშია, სადაც მოგვიანებით არაგორნის მეფობის ხანა იწყება. არაგორნი და არუენი ქორწინდებიან. ყველა ქედს იხრის ჰობიტების წინაშე, ვინაიდან სწორედ მათ ითამაშეს გადამწყვეტი როლი ბეჭდის ომში. ჰობიტები შინ ბრუნდებიან. სემი თავის შეყვარებულ როზი კოტონზე ქორწინდება. მაგრამ ფროდო, რომელიც ძველ ცხოვრებას ვერ ეგუება, ტოვებს შუახმელეთს განდალფის, ბილბოს, ელრონდის, კელებორნისა და გალადრიელის თანხლებით. სემი შაირში, ოჯახს უბრუნდება. ფილმის უკანასკნელ კადრში იგი წარმოთქვამს: „დავბრუნდი“.
ჯილდოები
ფილმმა მიიღო „ოსკარის“ 11 ჯილდო. მან გაიმარჯვა ყველა კატეგორიაში, რომელშიც წარდგენილი იქნა. ფენტეზის ჟანრის ფილმების ისტორიაში ეს არის პირველი ჯილდო საუკეთესო ფილმის კატეგორიაში.
სქოლიო
კატეგორია:ბეჭდების მბრძანებელი კატეგორია:ფენტეზი ფილმები კატეგორია:2003 წლის ფილმები კატეგორია:ჯ. რ. რ. ტოლკინის ნაწარმოებების ეკრანიზაციები კატეგორია:პიტერ ჯექსონის ფილმები
მუქიბი
მუქიბი, მუქიფი — სამეურნეო მოხელე ფეოდალურ საქართველოში. სულხან-საბა ორბელიანის განმარტებით, მუქიბი არის „ძღვენთა მნე“. ხელმწიფის კარის გარიგებაში გვხვდება საღვინოს მუქიბი (აწარმოებდა ღვინის შემოსავალ-გასავლის ანგარიშს), საჭურჭლის მუქიბი (განაგებდა საჭურჭლის ანგარიშის საქმეს) და განმგეოს მუქიბი (ემსახურებოდა წვეულების მონაწილეებს დარბაზობა-პურობის დროს). მუქიბი იღებდა და გასცემდა საჩუქრებს. XVI საუკუნის შემდეგ მუქიბი, როგორვ ჩანს ფეშქაშნივისმა შეცვალა.
ლიტერატურა
კატეგორია:თანამდებობები ძველ საქართველოში
ქალთა უფლებები ავღანეთის ისლამურ საამიროში (2021 წლიდან)
მინი|ავღანელი ქალები ბურკაში ქალთა უფლებები ავღანეთის ისლამურ საამიროში რადიკალურად შეიცვალა 2021 წელს თალიბანი ხელისუფლებაში მოსვლისა და 15 აგვისტოს ქაბულის დაცემის შემდეგ. მოძრაობის წარმომადგენლები ორივე სქესის მოქალაქეებს თანაბარ შესაძლებლობებს ჰპირდებოდნენ, რაც არ განხორციელებულა. დაწესდა აკრძალვები ზოგიერთ პროფესიაზე, ბურკას ტარება, რომელსაც ასევე ჩადრს უწოდებენ (პუშტუ  چادري‎‎), გახდა სავალდებულო, ქალებისთვის განათლება სრულიად მიუწვდომელია (გოგონებს დაწყებით სკოლაშიც კი  ეკრძალებათ სიარული). ავღანელმა ქალებმა რამდენიმე აქცია გამართეს, რომელიც თალიბებმა დაარბიეს.
წინაისტორია
1996 წლიდან 2001 წლამდე, თალიბანის წინა რეჟიმის პირობებში, ქალთა უფლებები უკიდურესად შეიზღუდა. ავღანეთის ისლამური საამირო იყო ფუნდამენტალისტური ქვეყანა, რომლის ძირითადი კანონი ისლამურ შარიათს ეფუძნებოდა. გარეთ გასვლისას ქალებს მოეთხოვებოდათ ჩადრის ტარება და ნათესავების ( მაჰრამის) თანხლება. დაუმორჩილებლობა შეიძლება  საჯარო ფიზიკური დასჯის მიზეზი გამხდარიყო. ასეთი მკაცრი წესები ეფუძნებოდა პურდის მორალურ და ეთიკურ კოდექსს. მარცხნივ|მინი|[[თალიბანი|თალიბანის რელიგიური პოლიციის წარმომადგენელი ავღანელ ქალს საჯაროდ სჯის]] 2001 წელს საერთაშორისო უსაფრთხოების დამხმარე ძალების მოსვლის შემდეგ ადგილობრივმა ქალებმა თანდათან მოიპოვეს მსოფლიოში აღიარებული უფლებები. მაგალითად, განათლების, თანმხლები პირის გარეშე სეირნობის, მანქანის მართვის, სპორტულ აქტივობებში მონაწილეობის და სხვა. თუმცა მაშინაც კი, ავღანური საზოგადოება შორს იყო თანასწორუფლებიანობისკენ. მაგალითად, 15 წელზე უფროსი ასაკის ქალების მხოლოდ 19,9%-ს შეეძლო წერა-კითხვა, ხოლო მამაკაცებში —  49.4%-ს  (მონაცემები შეგროვდა 2016-2017 წლებში). Human Rights Watch-ის ანგარიშში ამტკიცებდა, რომ გოგონებს სკოლაში დასწრების უფლება მხოლოდ სქესობრივი მომწიფების შემდეგ ჰქონდათ. ავღანელი ქალების მესამედი 18 წლამდე ქორწინდებოდა. ადგილობრივი კანონმდებლობის მიხედვით, გოგონების დაქორწინების მინიმალური ასაკი იყო 16 წელი, ან ერთი წლით ნაკლები, თუ მამის ან მესამე პირის ნებართვა იყო. სინამდვილეში, უფლებადამცველების თქმით, კანონს იშვიათად სცემდნენ პატივის და ქორწინებას ადრე აფორმებდნენ. მაგალითად, იყო ინფორმაცია თორმეტი წლის გოგონების გათხოვების შესახებ.
თალიბანის  მმართველობა (2021)
ხელისუფლებაში მოსვლისთანავე, თალიბებმა ქალებს არაერთი  შეზღუდვა დაუწესეს, თუმცა არც ისე მკაცრი, როგორც 20 წლის წინ. თუმცა თავად თალიბებში არ არსებობს მკაფიო ხაზი ქალთა უფლებებთან დაკავშირებით, ხშირად ბრძანებები სავარაუდოდ სარეკომენდაციოა, მაგალითად, ჩადრის ტარების მოთხოვნა ან სახლში დარჩენა. ფაქტობრივად, ქალები, რომლებიც არ შეასრულებენ ამ „რეკომენდაციებს“, შესაძლოა დაისაჯონ.
ხელისუფლებაში მოსვლისთანავე, თალიბებმა ქალებს წამოუყენეს მკაცრი მოთხოვნები: არ გამოჩენილიყვნენ ქუჩაში ჩადრის და  მეუღლის (მაჰრამის) თანხლების გარეშე და აუკრძალეს მანქანების მართვა. მიუხედავად იმისა, რომ ამ აკრძალვებმა უმნიშვნელო გავლენა მოახდინა სოფლის მცხოვრებ ქალებზე,  შოკში ჩააგდო დიდი ქალაქების მაცხოვრებლები, სადაც ქალები მუშაობდნენ, მართავდნენ ბიზნესს და, ზოგადად,  ურბანული ეკონომიკის მნიშვნელოვან ნაწილს წარმოადგენდნენ. ამის გამო, თალიბებმა სასწრაფოდ გააუქმეს დაწესებული შეზღუდვები, მაგალითად, კვების ობიექტებში ქალებისთვის ჭამის აკრძალვა, რამაც საბოლოოდ უზარმაზარი ზარალი მოუტანა რესტორნებს. საერთო ჯამში, ქალებზე დაწესებული შეზღუდვების შედეგად ქალების ნახევარმა სამსახური დაკარგა. თალიბებმა ასევე გაათავისუფლეს მთავრობაში დასაქმებული ქალების 90%.
თალიბები ქალებს არ ავალდებულებენ გარეთ თანმხლებ პირებთან — მაჰრამებთან ერთად სიარულს, მაგრამ აუკრძალეს შესვლა საჯარო ადგილებში, მათ შორის საცურაო აუზებში, სპორტდარბაზებში და გასართობ პარკებში.
თალიბანის ახლად ფორმირებული მთავრობა კაცებისგან შედგებოდა. ისინი ძირითადად მოლები იყვნენ. მაგალითად, 2021 წლის სექტემბერში განათლების სამინისტროში ქალები საერთოდ არ მუშაობდნენ. ქვეყანაში სპორტი ხელმისაწვდომი დარჩა მხოლოდ მამაკაცებისთვის.
ხელისუფლებაში მოსვლის შემდეგ თალიბებმა უნივერსიტეტები დაყვეს ქალების და მამაკაცების უნივერსიტეტებად, ასევე აუკრძალეს გოგონებს მეექვსე კლასის შემდეგ განათლების მიღება საშუალო სკოლების დროებით დახურვის საბაბით. 2022 წლის დეკემბერში ქალებს აეკრძალათ უნივერსიტეტებში სიარული, ხოლო სტუდენტებს თალიბანის პატრული არ უშვებდა შენობებში. ქალები მოაწყვეს საპროტეტსტო აქციები, მაგრამ მმართველი რეჟიმის დავალებით, ისინი დაარბიეს ჯოხებითა და მათრახებით. ამ საპროტესტო აქციების  გაშუქება აკრძალული იყო მედიაში. ამავე დროს ქვეყანაში გამოჩნდნენ ახალი რეჟიმის მხარდამჭერები, მათ  ქმედებებს მოძრაობის თალიბანის წარმომადგენლები იცავდნენ.
არსებობს მოსაზრება, რომ თალიბანში არსებობს იდეოლოგიური განხეთქილება ქალთა უფლებებთან დაკავშირებით. მკაცრი შეზღუდვების მომხრეების  ჯგუფის ლიდერია ჰაიბათულა ახუნდზადე, ხოლო პრაგმატისტები მხარს უჭერენ შარიათის ნორმების ფარგლებში შეზღუდვებს Global Gender Gap Index-ის ანგარიშის მიხედვით, ავღანელი ქალები მსოფლიოს ყველა ქვეყანას შორის ყველაზე უუფლებოებად არიან აღიარებულები.
სქოლიო
კატეგორია:თალიბანი კატეგორია:ავღანეთის საზოგადოება კატეგორია:ქალთა უფლებები კატეგორია:ქალთა უფლებები ავღანეთში კატეგორია:ქალთა უფლებები ქვეყნის მიხედვით კატეგორია:ქალთა უფლებები რელიგიურ ტრადიციებში კატეგორია:ქალთა უფლებები ისლამში
გიორგი რცხილაძე (აგრონომი)
გიორგი რცხილაძე (დ. 21 აგვისტო, 1892, ზაქათალა — გ. 9 დეკემბერი, 1959) — ქართველი აგრონომი.
ბიოგრაფია
1916 წელს დაამთავრა მოსკოვის სასოფლო-სამეურნეო ინსტიტუტი. 1929-1939 წლებში ეკავა სხვადასხვა სამეცნიერო-პადაგოგიური და ადმინისტრაციული თანამდებობები. 1939-1955 წლებში მუშაობდა საქართველოს სასოფლო-სამეურნეო ინსტიტუტის ზოგადი მიწათმოქმედების კათედრის პროფესორად; 1946-1959წწ. - საქართველოს ზოოტექნიკურ-ვეტერინარული სამეცნიერო კვლევითი ინსტიტუტის (ახლანდელი საქართველოს ზოოტექნიკურ-სავეტერინარო აკადემია) საკვებპროდუქტების განყოფილების გამგედ; სწავლობდა საქართველოში მეცხოველეობის საკვები ბაზის ორგანიზაციის პრობლემებს, სოფლის მეურნეობის სპეციალიზაციის საკითხებს და სხვა. ავტორია წიგნისა „მწვანე კონვეირი“ (1953).
რესურსები ინტერნეტში
კატეგორია:დაბადებული 1892 კატეგორია:დაბადებული 21 აგვისტო კატეგორია:გარდაცვლილი 1959 კატეგორია:გარდაცვლილი 9 დეკემბერი კატეგორია:ქართველი აგრონომები კატეგორია:აზერბაიჯანში დაბადებულები
Lasioglossum rufotegulare
Lasioglossum rufotegulare — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
სქოლიო
rufotegulare
Amblyopone fulvida
Amblyopone fulvida — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Amblyopone-ს გვარიდან. მიეკუთვნება Amblyoponinae-ს ქვეოჯახს. .
სქოლიო
კატეგორია:Amblyopone
ფერსა
ფერსა — სოფელი ახალციხის მუნიციპალიტეტში, თემის ცენტრი (სოფლები: გიორგიწმინდა, მუგარეთი, შურდო). მდებარეობს მდინარე მტკვრის მარცხენა ნაპირზე. ზღვის დონიდან 1080 მეტრი, ახალციხიდან 13 კილომეტრი.
1949 წლის 2 აგვისტოს სოფელ ფერსას შეუერთდა ფერსას სასოფლო საბჭოს სოფელი ჩოხტა.
დემოგრაფია
2014 წლის აღწერის მონაცემებით სოფელში ცხოვრობს 223 ადამიანი.
სქოლიო
კატეგორია:ახალციხის მუნიციპალიტეტის სოფლები
ძვ. წ. 250
გარდაიცვალნენ
*
შიროკო-პოლე
შიროკო-პოლე (Широко поле) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 760 ადამიანს.
პოლიტიკური სიტუაცია
ადგილობრივ შიროკო-პოლეს საკმეტოში, რომლის შემადგენლობაშიც შედის შიროკო-პოლე, კმეტის (უხუცესის) თანამდებობას ასრულებს სებახტინ ალი კასიმი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
ენ ბლითი
ენ მერი ბლითი (Ann Marie Blyth; დ. 16 აგვისტო, 1928) — ამერიკელი მსახიობი და მომღერალი. 1945 წლის მაიკლ კერტისის ფილმში მილდრედ პირსი-ში ვედას როლისთვის ნომინირებული იყო ოსკარზე საუკეთესო მეორეხარისხოვანი როლის შესრულებისთვის. ის ჰოლივუდის ოქროს ხანის ერთ-ერთი ცოცხალი ვარსკვლავია.
ადრეული ცხოვრება
ენ მერი ბლითი დაიბადა 1928 წლის 16 აგვისტოს კისკოს მთაში, ნიუ-იორკში. მას შემდეგ, რაც მამამ ოჯახი დატოვა, ის, მისი უფროსი და (დოროთი) და მათი დედა საცხოვრებლად გადავიდნენ ნიუ-იორკში, ისტ 31-ე ქუჩაზე, სადაც დედამისმა უთოზე მუშაობა დაიწყო.
Watch on the Rhine
ბლითი ნიუ-იორკში, ბავშვების რადიო შოუში 6 წლის განმავლობაში მონაწილეობდა. როდესაც ის ცხრა წლის იყო, შეუერთდა ნიუ-იორკის ბავშვთა საოპერო კომპანიას.
Universal Pictuers
მისი დებიუტი კინოში შედგა 1944 წელს, დონალდ ო'კონორთან და პეგი რაიანთან ერთად თინეიჯერულ მიუზიკლში Chip Off the Old Block (1944). მას შემდეგ ითამაშა ორ მსგავს ფილმში: მხიარული მონაჰანი (1944) ო'კონორთან და რაიანთან ერთად, და Babes on Swing Street, (1944) სადაც ითამაშა რაიანთან ერთად. მეორეხარისხოვანი როლი ითამაშა უფრო დიდ ბიუჯეტურ ფილმში, ბოუერი ბროდვეიმდე (1944).
მოგვიანებით, მიიღო როლი ვედა პირსი, ჯოან კროუფორდის მზაკვრული, უმადური ქალიშვილი ითამაშა ფილმში, მილდრედ პირსი (1945). ამ როლმა განსაკუთრებით კარგი შეფასებები მიიღო და ასევე ნომინირდა ოსკარზე საუკეთესო მეორეხარისხოვანი როლისთვის. ბლითი მხოლოდ 16 წლის იყო, როცა მაიკლ კერტისის ფილმში გადაიღეს. (ჯოან კროუფორდმა მოიგო საუკეთესო მსახიობი ქალის ჯილდო ამ ფილმისთვის).
მილდრედ პირსში თამაშის შემდეგ, ენ ბლითმა ზურგი მოიტეხა და ვერ შეძლო სრულად ესარგებლა ფილმის წარმატებით.
მალევე გამოჯანმრთელდა და გადაიღო ორი ფილმი მარკ ჰელინგერისთვის: Swell Guy (1946), სონი ტაფტსთან ერთად და უხეში ძალა (1947) ბერტ ლანკასტერთან ერთად. ამ დროს მამა გარდაეცვალა. მოგვიანებით, ითამაშა ფილმში, მკვლელი მაკკოი (1947) მიკი რუნისთან ერთად, რომელიც საკმაოდ წარმატებული ფილმი აღმოჩნდა.
გადაიღეს ფილმში Top o' the Morning (1949), სადაც თამაშობდა ბარი ფიცჯერალდის ქალიშვილს, რომელსაც რომანტიკული ურთიერთობა ბინგ კროსბთან აქვს. ეს იყო პირველი შემთხვევა, როდესაც მსახიობს ეკრანზე სიმღერა მოუწია. რობერტ მონტგომერთან ერთად გადაიღეს ფილმში, ერთხელ კიდევ, ჩემო ძვირფასო (1949), რაც იმას ნიშნავს, რომ მას უნდა დაეტოვებინა ფილმის, უდაბნოს ლეგიონის გადაღებები. კომედიური როლი მოირგო რობერტ კამინგსთან ერთად, ფილმში, უფასო ყველასთვის (1949).
პირადი ცხოვრება
1953 წელს ენ ბლითმა იქორწინა მეან ჯეიმზ მაკნულტზე, მომღერალ დენი დეის ძმაზე. მათი მეჯვარეები იყვნენ მსახიობები ჯოან ლესლი, ჯეინ უიზერსი და ბეტი ლინი. წყვილმა რომის პაპისგან განსაკუთრებული ქება მიიღო. ქორწინების შემდეგ, ბლითმა შეწყვიტა ფილმებში თამაში, რათა ფოკუსირებულიყო ხუთი შვილის აღზრდაზე.
1955 წელს შეიარაღებული მამაკაცი, რომელიც მას წერილებს წერდა, ბლითის სახლთან დააკავეს.
1973 წელს მას და მაკნულტის, ორივე კათოლიკეს, მიენიჭა საპატიო წოდება წმინდა სამარხის ლედის და რაინდის ცერემონიაზე, რომელსაც ხელმძღვანელობდა კარდინალი ტერენს კუკი. მაკნალტი გარდაიცვალა 2007 წლის 13 მაისს, ლა-ჯოლაში, კალიფორნიაში, 89 წლის ასაკში.
ვერულავა
საკუთარი სახელი ვერულავა შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ძვ. წ. 252
გარდაიცვალნენ
*
გამტარი ქსოვილი
გამტარი ქსოვილი — მცენარეთა ქსოვილის სახე, რომელიც მცენარეში ძლიერ დატოტვილ, ერთიან გამტარ სისტემას ქმნის. გამტარი ქსოვილი ორგვარია: ჭურჭლები — რომელშიც მოძრაობს წყალი და მასში გახსნილი მინერალური მარილები და საცრისებური მილები — რომელშიც მოძრაობს ორგანული ნივთიერებები.
ორივე სახის გამტარი სისტემა წარმოდგენილია გრძელი უჯრედებით. ჭურჭლების უჯრედები მკვდარია, მათი განივი ტიხრები ჩაშლილია და წარმოქმნილია ერთიანი მილი. ჭურჭლების კედლებს კი აქვს გასქელებები, რაც მათ გაჭიმვის უნარს და დრეკადობის ანიჭებს. საცრისებრი მილები შედგება ცოცხალი უჯრედებისაგან, მათი განივი ტიხრები დასვრეტილია. სქელი კედლების გამო გამტარი სისტემის უჯრედები, საყრდენ–მექანიკურ ფუნქციას ასრულებენ.
ჰერმენევტიკა
მინი|[[ჰერმესი ღმერთების შიკრიკი, რომლისგანაც მოდის მიმდინარეობის დასახელება]] ჰერმენევტიკა (ბერძნ. – განმარტება, თარგმნა, გამოთქმა) — ერთ-ერთი უძველესი, ტრადიციული და უნივერსალური თეორია ტექსტის ინტერპრეტაციისა და გაგების მიხედვით. ჰერმენევტიკა უძველეს დროში ჩამოყალიბდა, როგორც ხერხი და საშუალება ბნელმეტყველებისა და მრავალმნიშვნელოვანი სიმბოლოების განმარტებისთვის. ძველი ბერძენი ფილოსოფოსები და ფილოლოგები, განსაკუთრებით ნეოპლატონიკოსები, ჰერმენევტიკის საშუალებით ახდენდნენ ძველი პოეტების, უპირველეს ყოვლისა ჰომეროსის ნაწარმოებების ინტერპრეტაციას. შუა საუკუნეებში მას ბიბლიის განმარტებისთვისაც იყენებდნენ.
კლასიკური ხანა ჰერმენევტიკის ისტორიაში დაკავშირებულია გერმანელი ფილოსოფოსის, ვილჰელმ დილთაის, სახელთან, ხოლო ჰერმენევტიკის განვითარების შემდეგი მნიშვნელოვანი ეტაპი იყო გადამერის მოღვაწეობა.
გადამერის თეორიის თანახმად, ტექსტის აზრობრივი პროცენტი ბევრად უფრო მეტია, ვიდრე ის, რაც მის შემოქმედს ჰქონდა ჩაფიქრებული. გადამერი, თვლის, რომ არ შეიძლება გავიგოთ ნაწარმოები, როგორც მხოლოდ თავისთავადი, შემოქმედებითი საქმიანობის ერთეული პროდუქტი, რადგან ხელოვნების ნებისმიერი ნიმუში კულტურული გამოცდილების მატერიალური ობიექტივიცაა.
რესურსები ინტერნეტში
კატეგორია:ჰერმენევტიკა კატეგორია:მეთოდოლოგია
Lasioglossum rufotibiale
Lasioglossum rufotibiale — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1925 წელს.
სქოლიო
rufotibiale
მუღანის ვაკე
მუღანის ვაკე, მუღანის სტეპი (Muğan düzü) — მტკვარ-არაქსის დაბლობის ნაწილი მტკვრისა და არაქსის შესართავის სამხრეთით, აზერბაიჯანში. სამხრეთ-დასავლეთი ნაწილი ირანშია. სამხრეთით თანდათანობით გადადის ლენქორანის დაბლობში. მუღანის ვაკე ალუვიური ვაკეა, რომლის დიდი ნაწილი ოკეანის დონეზე დაბლა მდებარეობს. ნიადაგი — მდელოსი, მდელოს რუხი, რუხ-ყავისფერი, ადგილ-ადგილ დამლაშებულია. მცენარეულობა — ნახევარუდაბნოსი. ბამბის ნათესები, საზამთრო საძოვრები.
რესურსები ინტერნეტში
კატეგორია:აზერბაიჯანის გეოგრაფია
The Wind Chimes
The Wind Chimes — მაიკ ოლდფილდის მუსიკალური ვიდეოების კრებული. იგი გამოიცა 1988 წელს, ლაზერული დისკისა და ვიდეოკასეტის სახით. მასში შეტანილია ალბომის Islands სრული ვიდეოვერსია და სხვა ვიდეორგოლები.
სქოლიო
კატეგორია:მაიკ ოლდფილდის ვიდეო ალბომები კატეგორია:1988 წლის ვიდეო ალბომები კატეგორია:მუსიკალური ვიდეოების კომპილაციური ალბომები კატეგორია:1988 წლის კომპილაციური ალბომები კატეგორია:Virgin Records-ის ვიდეო ალბომები კატეგორია:Virgin Records-ის კომპილაციური ალბომები
ფერსათი (ბაღდათის მუნიციპალიტეტი)
ფერსათი — სოფელი საქართველოში, იმერეთის მხარის ბაღდათის მუნიციპალიტეტში, თემის ცენტრი (სოფელი: შუბანი). მდებარეობს მდინარე ხანისწყლის (რიონის მარცხენა შენაკადი) მარცხენა მხარეს. ზღვის დონიდან 260 მეტრი, ბაღდათიდან 4 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 2463 ადამიანი.
ელდარ აზიზოვი
ელდარ აზიზოვ აზიზ ოღლუ (Eldar Əzizov Əziz oğlu) (დ. 28 ივნისი, 1957, ბაქო, აზერბაიჯანის სსრ, სსრკ) — აზერბაიჯანელი პოლიტიკოსი. ბაქოს მერი 2018 წლის 15 ნოემბრიდან.
ბიოგრაფია
1984 წლიდან მუშაობდა ბაქოს 26 კომისრის ოლქის კომკავშირის კომიტეტის პირველ მდივნად (ახლანდელი საბაილ რაიონი, ბაქო), 1987 წლის შემდეგ — ბაქოს საქალაქო კომიტეტის პირველი მდივანი. 1989 წელს იგი აირჩიეს აზერბაიჯანის კომკავშირის ცენტრალური კომიტეტის მდივნად, ხოლო 1991 წლის შემდეგ მუშაობდა აზერბაიჯანის ახალგაზრდული კავშირის ცენტრალური კომიტეტის მდივნად.
1990 წელს აირჩიეს აზერბაიჯანის უზენაეს საბჭოში (პარლამენტის წინამორბედი საკანონმდებლო ორგანო) ნიზამი რაიონიდან. 8 წლის შემდეგ, 1998 წელს დაინიშნა აზერბაიჯანის რესპუბლიკის ცენტრალური საარჩევნო კომისიის საერთაშორისო ურთიერთობების დეპარტამენტის უფროსად, ხოლო შემდეგ წელს, ბაქოს ქალაქის აღმასრულებელი ხელისუფლების საგარეო ურთიერთობათა და საინვესტიციო პროგრამების დეპარტამენტის თავმჯდომარის პირველ მოადგილედ.
მისი პირველი სამუშაო მერის თანამდებობაზე იყო ნიზამის რაიონში, სადაც ის მსახურობდა 2000-2003 წლებში. 2003 - 2011 წლებში ელდარ აზიზოვი იყო განჯის აღმასრულებელი ხელისუფლების უფროსი (აზერბაიჯანის სიდიდით მეორე ქალაქი), 2011-2015 წლებში სუმგაითის (აზერბაიჯანის სიდიდით მესამე ქალაქი) აღმასრულებელი ხელმძღვანელი და ბოლოს 2015-2018 წლებში, როგორც საბაილის რაიონის აღმასრულებელი ხელისუფლების უფროსი. 2018 წლიდან არის აზერბაიჯანის დედაქალაქის, ბაქოს მერი.
კრიტიკა
მას ბრალი ედება ბაქოს მაწანწალა ძაღლების მოკვლაში ცხოველთა დაცვის საერთაშორისო ორგანიზაციის მიერ. ის ცნობილი იყო ილჰამ ალიევის დაბადების დღის საპატივცემულოდ უზარმაზარი ტორტების შეკვეთით.
სქოლიო
კატეგორია:აზერბაიჯანის სსრ-ის XII მოწვევის უმაღლესი საბჭოს დეპუტატები
რონალდინიო
რონალდო დე ასის მორეირა (Ronaldo de Assis Moreira; 21 მარტი 1980, პორტუ-ალეგრი, შტატი რიუ-გრანდი-დუ-სული), უფრო მეტად ცნობილია, როგორც რონალდინიო (Ronaldinho ) და რონალდინიო გაუჩო (Ronaldinho Gaúcho) — ყოფილი ბრაზილიელი ფეხბურთელი, თამაშობდა შემტევი ნახევარმცველისა და თავდამსხმელის პოზიციაზე. ამჟამად ესპანურ კლუბ „ბარსელონას ელჩია. უკანასკნელად თამაშობდა ბრაზილიურ „ფლუმინენსეში“. მფლობელი „ოქროს ბურთისა“, რომელიც გადაეცა 2005 წლის ევროპის საუკეთესო ფეხბურთელს. 2004 და 2005 წლების მსოფლიოს წლის ფეხბურთელი ფიფა-ს ვერსიით.
ბიოგრაფია
რონალდინიო დაიბადა 1980 წლის 21 მარტს შტატ რიუ-გრანდი-დუ-სულის დედაქალაქ პორტუ-ალეგრის საავადმყოფო „სან-ლუკასში“. იგი ოჯახში მესამე შვილი გახდა. მისი დედა, დონა მიგუელინა, გამყიდველად მუშაობდა, პარალელურად ექთნობას სწავლობდა. მისი მამა, ჟუან და სილვა მორეირა, ნავსაშენზე მუშაობდა და კლუბ „გრემიოს“ ავტოსადგომის გუშაგი იყო, ასევე მანამდე იგი თამაშობდა ადგილობრივ სამოყვარულო გუნდ „კრუზეიროში“. სწორედ მამა გახდა რონალდინიოს პირველი მწვრთნელი. იგი მას ფეხბურთის თამაშს ასწავლიდა ვილა ნოვას ქუჩებში, სადაც ოჯახი ცხოვრობდა. 1987 წელს რონალდინიომ სწავლა დაიწყო „ალბერტო ტორეს დე ვილა ნოვას“ კოლეჯში, მაგრამ ფეხბურთისადმი სიყვარულმა მაინც თავისი ქნა: რონალდინიოს ფეხბურთის თამაში მთელი დღის განმავლობაში შეეძლო. მაშინაც კი, როცა მისი მეგობრები დაღლილობის გამო ვერ ახერხებდნენ თამაშის გაგრძელებას, იგი ბურთს თავის ძაღლთან, ბომბონთან ერთად თამაშობდა, როგორც ბაღში, ისევე სახლში.
7 წლის ასაკში რონალდინიო შევიდა საფეხბურთო სკოლა „ლანჟენდოკში“. სწორედ მაშინ მიიღო მან თავისი მეტსახელი „რონალდინიო“, რაც ნიშნავს „პატარა რონალდოს“. იგი „გრემიოს“ უმცროსი გუნდის ყველაზე პატარა ფეხბურთელი იყო. . 1988 წელს, როდესაც რონალდინიო 8 წლის იყო, მისი მამა ოჯახის აუზში ცურვისას გულის შეტევისგან გარდაიცვალა. როდესაც რონალდინიოს უფროსმა ძმამ, რობერტო დე ასისმა ხელი მოაწერა „გრემიოსთან“ კონტრაქტს, ოჯახი პორტუ-ალეგრის უფრო პრესტიჟულ რაიონში, გუარუიაში გადავიდა. ამ ადგილზე სახლი ოჯახისთვის „გრემიოს“ საჩუქარი გახდა, რათა რობერტო გუნდიდან არ წასულიყო. მოგვიანებით რონალდინიომ თქვა:
„ჩემი ძმა — ჩემთვის ნამდვილი გმირია. სწორედ ის გახდა ჩემთვის სამაგალითო მამა, ძმა და ფეხბურთელი“
1991 წელს მან კლუბ „ბელუ-ორიზონტიში“ დაიწყო თამაში. დიდ ფეხბურთთან ერთად რონალდინიო მინი-ფეხბურთითა და საპლაჟო ფეხბურთითაც იყო დაკავებული, რაც მას დიდი ფეხბურთის მატჩებში ეხმარებოდა. 1993 წელს, 13 წლის ასაკში, რონალდინიო პირველად მოიხსენიეს ბრაზილიურ ინფორმაციის მასობრივ საშუალებებში, ადგილობრივი გუნდის წინააღმდეგ მატჩის შემდეგ. თამაში დამთავრდა ანგარიშით 23:0 „ბელუ-ორიზონტის“ სასარგებლოდ, მატჩის 23-ვე გოლი კი რონალდინიომ გაიტანა.
გრემიო
რონალდინიოს კარიერა „გრემიოში“ დაიწყო 1995 წელს ახალგაზრდულ გუნდში, სადაც იგი გუნდის მთავარი მწვრთნელის, ლიამ ჰიგინსის ხელმძღვანელობის ქვეშ გამოდიოდა გაუჩუს ლიგის ახალგაზრდულ პირველობაში. 1997 წლის თებერვალში მან ხელი მოაწერა პირველ პროფესიონალურ კონტრაქტს გუნდთან. იმავე წელს, ეგვიპტეში გამართულ 17 წლამდელთა მსოფლიო ჩემპიონატის შემდეგ, სადაც მან პენალტიდან ორი გოლი გაიტანა, რონალდინიო გახდა ბრაზილიური ფეხბურთის ამომავალი ვარსკვლავი. ამავე ტურნირზე რონალდინიოს მაისურზე ეწერა სახელი „რონალდო“.
ერთი წლის შემდეგ ლიბერტადორესის თასის მატჩში რონალდინიომ კლუბის პირველი გუნდის შემადგენლობაში განახორციელა დებიუტი. 1998 წლის 11 აპრილს შედგა რონალდინიოს დებიუტი რიუ-გრანდი-დუ-სულის შტატის ჩემპიონატში „სანტა კრუზის“ წინააღმდეგ მატჩში, რომელიც დამთავრდა ფრედ 1:1. იმავე წლის 26 ივლისს რონალდინიომ პირველად ითამაშა ბრაზილიის საფეხბურთო ჩემპიონატში „ინტერნასიონალის“ წინააღმდეგ, სადაც „გრემიო“ დამარცხდა ანგარიშით 0:1. ერთი წლის შემდეგ რონალდინიომ მოიგო თავისი პირველი სერიოზული ტურნირი — შტატ რიუ-გრანდი-დუ-სულის ჩემპიონატი, რომლის გათამაშებაშიც მან 14 მატჩში 15 გოლი გაიტანა, რომელთაგან ერთ-ერთიც ფინალში, „ინტერნასიონალის“ კარში. „გრემიოში“ 4-წლიანი კარიერის განმავლობაში რონალდინიომ ბრაზილიის ჩემპიონატში გამართა 35 მატჩი და გაიტანა 14 გოლი.
2001 წელს რონალდინიოთი დაინტერესდა ლონდონის „არსენალი“. თუმცა შეთანხმება ვერ შედგა იმის გამო, რომ ბრაზილიელმა ვერ მოახერხა სამუშაოზე ნებართვის აღება, რადგან ბრაზილიის ეროვნულ ნაკრებში არასაკმარისი რაოდენობის მატჩები ჰქონდა ჩატარებული. ასევე ჩაიშალა 6 მლნ ფუნტის ოდენობის საარენდო შეთანხმება შოტლანდიურ კლუბ „სენტ-მირენთან“ იმის გამო, რომ რონალდინიო გარეული იყო ყალბ პასპორტთან დაკავშირებულ სკანდალში, რომლის გამოც რონალდინიოს შოტლანდიურ კლუბში გადასვლის უფლება მხოლოდ სატრანსფერო ფანჯრის დახურვის შემდეგ მიეცა. ასევე არსებობდა ჭორები კლუბ „ლიდს იუნაიტედის“ რონალდინიოსადმი ინტერესის შესახებ შესაძლო ტრანსფერთან ერთად, რომელიც უნდა შემდგარიყო 40-დან 80 მილიონ დოლარამდე თანხის გადახდის შემთხვევაში, თუმცა ეს ჭორები არ დადასტურდა.
2000 წლის 22 დეკემბერს რონალდინიომ საიდუმლოდ მოაწერა ხელი წინასწარ კონტრაქტს ფრანგულ კლუბ „პარი სენ-ჟერმენთან“. რაღაც პერიოდის შემდეგ „გრემიოს“ პრეზიდენტმა გაზეთში განაცხადა პარიზელების 6,4 მლნ ევროიანი შემოთავაზების შესახებ, რომელიც გათვალისწინებული იყო 2 წელიწადზე, რონალდინიოსთვის პირველ სეზონზე 150 000, ხოლო მეორეზე 213 000 ევროს გადახდის ოდენობით. ამ შემოთავაზების მიუხედავად, 2001 წლის 17 იანვარს პარიზულმა კლუბმა განაცხადა რონალდინიოს 5,1 მლნ ევროს ოდენობის ტრანსფერის შესახებ, რომლის თანახმადაც რონალდინიომ 5-წლიან კონტრაქტს მოაწერა ხელი, რაც ბრაზილიურ კლუბს საერთოდ არ მოეწონა. ბოლო თვე ბრაზილიელმა „გრემიოში“ გაატარა, რომლის გულშემატკივრებმაც ფეხბურთელის წინააღმდეგ კამპანია დაიწყეს: მათ ჩაიცვეს შავი სამკლაურები, რონალდინიოს ძმა, რობერტო დე ასისი, მოღალატედ გამოაცხადეს, ხოლო თვითონ რონალდინიოს ყოველ მოქმედებას სტვენით ხვდებოდნენ.
სეზონი 2001/2002
2001 წლის 15 თებერვალს რონალდინიომ ხელი მოაწერა ხუთწლიან კონტრაქტს ფრანგულ კლუბ „პარი სენ-ჟერმენთან“. თვითონ პარიზულმა კლუბმა ფეხბურთელის ტრანსფერში 5 მლნ ევრო გადაიხადა. პარიზში ჩამოსვლისას რონალდინიომ მიიღო 21-ნომრიანი მაისური. იგი გუნდის შემტევ ხაზში დააყენეს თავდამსხმელ ალოიზიოსა და ნახევარმცველებ მიკელ არტეტასა და ჯეი-ჯეი ოკოჩასთან ერთად. რონალდინიომ ახალ კლუბში დებიუტი განახორციელა 2001 წლის 4 აგვისტოს საფრანგეთის ლიგაში „ოსერის“ წინააღმდეგ მატჩში, რომელიც ფრე ანგარიშით 1:1 დასრულდა. რონალდინიომ 2001-2002 წლების სეზონის უდიდესი ნაწილი მონაცვლეობაში გაატარა, ხან სათადარიგოთა სკამზე იჯდა, ხან კი მთავარ შემადგენლობაში გამოდიოდა. პირველი გოლი კლუბის მაისურით რონალდინიომ გაიტანა 13 ოქტომბერს „ლიონის“ წინააღმდეგ (2:2), როცა მოახდინა პენალტის რეალიზება, თანაც ამ დროისთვის მხოლოდ 10 წუთის გამოსული იყო მოედანზე. ზამთრის არდადეგებიდან დაბრუნების შემდეგ რონალდინიომ შესანიშნავი სერია აჩვენა: მან ზედიზედ ოთხ მატჩში მოახერხა მოწინააღმდეგის კარის აღება. ბრაზილიელმა საკუთარ ანგარიშზე ჩაწერა შესანიშნავი გოლები „მონაკოს“, „რენის“, „ლანსისა“ და „ლორიანის“ წინააღმდეგ. 2002 წლის 16 მარტს რონალდინიომ კლუბში პირველი დუბლი განახორციელა, როცა „ტრუას“ წინააღმდეგ მატჩში ორჯერ გაიტანა გოლი (3:1). სეზონზე თავისი ბოლო გოლი მან 27 აპრილს „მეცის“ წინააღმდეგ მატჩში გაიტანა (2:0).
სეზონი 2002/2003
შედეგი კლუბში: ორი სეზონი (2001—2003), 86 მატჩი, 25 გოლი, 18 საგოლე გადაცემა.
სეზონი 2003/2004
მინი|მარცხნივ|180px| რონალდინიო თავდაპირველად „ბარსელონის“ პრეზიდენტი ჟოან ლაპორტა კლუბში ინგლისელი დეივიდ ბექჰემის მოყვანას აპირებდი, მაგრამ მას შემდეგ, რაც იგი მადრიდის „რეალში“ გადავიდა, ლაპორტამ აქცენტი რონალდინიოს შეძენაზე გადაიტანა. 2003 წლის 19 ივლისს, ძალიან რთული მოლაპარაკებების შემდეგ, რონალდინიო „ბარსელონის“ ფეხბურთელი გახდა. „ბარსამ“ ბრაზილიელში 32,25 მლნ ევრო გადაიხადა. მან გუნდის შემადგენლობაში დებიუტი განახორციელა „მილანის“ წინააღმდეგ ამხანაგურ მატჩში, გაიტანა გოლი, მისმა გუნდმა კი 2:0 მოიგო. ოფიციალურ შეხვედრაში მან დებიუტი განახორციელა ბილბაოს „ატლეტიკის“ წინააღმდეგ, რომელიც „ბარსამ“ დაამარცხა ანგარიშით 1:0. პირველი გოლი ოფიციალურ თამაშში მან გაიტანა „სევილიის“ კარში. მეორე წრეზე რონალდინიომ ტრავმა მიიღო და დროებით შეწყვიტა გამოსვლები. „ბარსელონას“ შემადგენლობაში თავისი პირველი სეზონის განმავლობაში რონალდინიომ გამართა 45 მატჩი და გაიტანა 22 გოლი. თვითონ „ბარსამ“ დაიკავა მეორე ადგილი ესპანეთის ჩემპიონატში. სეზონის დასრულების შემდეგ რონალდინიო ესპანეთის ჩემპიონატის საუკეთესო უცხოელ ფეხბურთელად დაასახელეს. იმავე წელს მან მიიღო მსოფლიოს წლის ფეხბურთელის წოდება ფიფა-ს ვერსიით. ეს ჯილდო მას გადაეცა 2004 წლის 20 დეკემბერს. თუმცა „ოქროს ბურთის“ გამოკითხვაში რონალდინიომ მხოლოდ მესამე ადგილი დაიკავა. მან დააგროვა 133 ქულა, რაც ნაკლები იყო ანდრეი შევჩენკოსა (175 ქულა) და დეკუს (139 ქულა) მიერ დაგროვებულ ქულებზე.
სეზონი 2004/2005
მინი|მარჯვნივ|200px| რონალდინიო აღნიშნავს გოლს 2004-2005 წლების სეზონზე რონალდინიომ მოიგო ესპანეთის ჩემპიონის ტიტული, თუმცა ჩემპიონთა ლიგაზე კლუბი 1/8 ფინალში „ჩელსისთან“ დამარცხდა, მიუხედავად იმისა, რომ რონალდინიომ სტუმრად გასვლისას თავისი კლუბისთვის ორი გოლი გაიტანა (საერთო ანგარიში 4:5). სეზონის დასრულებისას რონალდინიომ მიიღო მსოფლიოს საუკეთესო ფეხბურთელის წოდება ფიფპრო-ს ვერსიით, ასევე „ოქროს ბურთი“ (მან დააგროვა 225 ქულა, რაც 77 ქულით მეტია მეორე ადგილზე გასული ფრენკ ლამპარდის მიერ დაგროვებულზე) და ზედიზედ მეორეჯერ გახდა მსოფლიოს წლის ფეხბურთელი ფიფა-ს ვერსიით (დააგროვა 956 ქულა, რაც 650 ქულით მეტია მე-2 ადგილზე გასული ლამპარდის ქულებზე). იმავე სეზონზე მან კლუბთან 2010 წლამდე გაახანგრძლივა კონტრაქტი. ამ კონტრაქტის მიხედვით მას „ლურჯ-ბროწეულისფერების“ რიგების დატოვება მხოლოდ 85 მლნ ფუნტის სანაცვლოდ შეეძლო, მიუხედავად იმისა, რომ კლუბი მას 2014 წლამდე სთავაზობდა კონტრაქტის გახანგრძლივებას.